Ruzai Saibinnicho Ters - The Holy Rosary

Santa Khursachi Kuru - The Sign of The Cross - Signum Crucis.
Santa Khursache + kurven,
nivar amkam + amchea Deva,
amchea + dusmanantlem.
Bapache nanvim, + ani Putrache, ani Spirit Santache Nanvim.
"Amen."
Apostolamchem vo Sotmandtam - The Apostles' Creed - Credo.
Sotmandtam Deva Bapa Sorvhukumdara Bapak,
sorga ani prithumechea Rochnnara.
Ani Jezu Krista, Tachea ekleach Putra,
amchea Suamia. Zo Spirit Santa vorvim gorb sombovlo,
Ankvar Morieche kuxint zolmolo,
Pons Pilata khal upodrekoxtt soslet, 
khursar zoddlo, melo ani nikhipilo.
Limbant denvlo, tisrea disa meleleantlo jivont zalo.
Sorgar choddlo, Sorhukumdara Deva Bapachea uzvea hata bosla,
Thuim than ietolo jiveam ani meleleanchi mun'subi korunk,
Sotmandtam Deva Spirita Santa, Santa Igroz Katolk, bhoktancho ektar, Patkanchem bhogsonnem, kuddichem Jivontponn, Ogonnit jinn,
"Amen."
Doniachem Magnnem, Amchea Bapa - Our Father, The Lord's Prayer - Pater Noster.
Amchea Bapa, Tum sorgar asai, | Tujem Nanv vhodd zanv, | Tujem raz amkam
ienv, | Tuji khuxi zoxi sorgar zata, | toxi sonvsarant zanv.
Amcho dispotto giras aiz amkam di, | ani amchim patkam bogos, zoxe ami amcher chukleleank 
bhogxitanv, | Ani amkam tallnnent poddonk
dinv naka, | punn amkam vaitta vignantle nivar. |
"Amen."
Noman Morie - Hail Mary - Ave Maria.
Noman Morie, Kurpen Bhorlele,
Suam Dev Tuje thaim asa,
Ostoream bhitor tum sodoiv,
ani sodoiv foll tuje kuxichem Jezu
Santa Morie, Devache Maie,
ami papiam khatir
vinot kor, atam ani amchea
mornnachea vellar.
"Amen."
Onod Bapak - Glory Be - Gloria Patri.
Onod Bapak ani Putrak ani Spirit Santak:
Zoso adim, tosoch atam ani sodam sorvotam.
"Amen."
Bagevonti Ruzariche Mister - Mysteries of the Holy Rosary.
Sontosache Mister - The Joyful Mysteries.
1. Anj Boddvea Gabrielan khobor dili Ankvar Mariek, tichea kusveant zolmotolo mhonn, Devacho put, ani Povitr Atmeache kurpen ti ghorbest zali. (Luke 1:26-38)
“Noman, Devache kurpen bhorelê. Somi Dev Tujê thãi asa”. (Luke 1:28)
“Hi asma hanv Devachi Chakorn, Tujea utra promonnem mhojê sovem zaum (Luke 1:38)
2. Ghorbest astana Ankvar Mari, gorbhest Elizabetik aple mauxe-bhoinnik, bhett korunk gheli, ani tiche thaim tin mhoine ravli
“Ostoream bhitor tum sodoiv ani sodoiv tujê kuxichem foll.” (Luke1:42)
“Ani tunvem sotman’leim dekhun tum subhagi, tor Devan tuka sanglam tem ghoddtelem.” (Luke 1:45)
3. Belea nogrant, gorvanchea gotteant, monzatim modem, Ankvar
Mari Ballka Jezuk porsut zali. (Luke 2:1-7)
“Tor az Davidachea nogrant tumkam êk Soddvonndar zolmola to Krist Somi.”(Lk 2:11)
“Devan sonvsarocho itlo mog kelo ki Tannem Aplea ekleach Putak vopun
dilo, Tacher visvas thevtat team sogleancho nas zainam zauncheak,
punn tankam sasnnachem jivit mellcheak.” (Juanvan 3:16)
4. Challis disam uprant, Ankvar Marien Ballka Jezuk dev-templant bhettoilo, ani dilo
Taka Simeanvachea hatant, zannem taka ollkhol sonvasaracho Tarok mhonn vollkholo
ani dilim vhodd argam. (Luke 2:22-40)
“Tor Tuji soddvonn dekhli hanvem Sorv raxttram kukhar toiar kel’li
“Videxeank uzvadd ghalto divo, Man tujê Izrael porjecho.” (Luke 2:32)
5. Ballok Jezu porbechea disa sanddlea uprant, tin disanim, Jeruzaleachea
templant mell’lo. (Luke2:41-52)
“Ani tin disam uprant xastream modem bosun tanchem aikun ani
tankam vichar korun also toso mell’lo. Tachem aikotale tankam
somestank tachea gineanachem ani tacheam zobabanchem mottem ojap
dislem. (Luke 2:46-47)
“Tachi avoi hem sogllem aplea kallzant samballun dovortali.” (Luke 2:51)
Dukiche Mister - The Sorrowful Mysteries.
1. Somi Jezu Krist, Getsemanichea moleant magnnem kortanam, amcheam patkam pasot rogot humelo.(Luke 22:39-44)
“Tallnnent poddonam zauncheak, magnnem korat” (Luke 22:40)
“Ani mornnachea akantak sampddon, odik khotkhotean magnnem kortalo. Ani Tacho gham’
rogtacheam thembeam vori dhornnir golltlalo” (Luke 22:44)
2. Pilatachea raz-agnnant,Somia Jezu Kristak eka khambeak bandlo ani
vhodde nixturaien, Tachi povitr kudd jerbondamnim fafxili. (JU 19:1)
“Khorench mhollear, amchea opradhank lagun taka aspas vidhlo,
amchea guneanvank lagun taka vollvollailo. Tacher xikxa poddlea
tiche vorvim amkam xanti mell'lli, ani tachea ghaiank lagun amche ghai
pekle.”(Isaiah 53:5)
“Mhojea nanva pasot sogllo lok tumcho dvês kortolo; pun xevottak
pasun thir ravot toch taronn zôddtolo.” (Mt 10:22)
3. Somi Jezu Kristachea mostokar, team nixttur Judevamnim ek
kantteeancho mukutt bosoilo (JU19:2)
“Novean bhair ieun Pilatan tankam mhonnlem: “Polleiat, tacho mhaka
kosloch guneanv mellonam mhonn tumkam kollon ieuncheak hanv
Taka bhair haddtam.” (JU 19:4)
“…mhaka tacho kosloch guneanv mellonam.”
4. Somi Jezu Krist, Aplea khandar to bharadik khuris gheun Kalvar
dongrachi vatt tankta (JU 19:17)
“Taka gheun vetastanam konneklea Simanv Siren’karak tãnnim vetthik
dhorlo. – to kheddea-ganvathlo ietalo, ani Jezu pattlean khuris
gheun vochunk tachea khandar to dilo.” (Luke 23:26)
“Konnak mhozo pattlav korunk khoxi asa zait, tannem apnnakuch
patt korchi, aplo khuris gheuncho ani Mhojê pattlean ieunchem.(Mk 8:34)
5. Amchea Somiak sobhe mazar ani Ankvar Marieche dixtti mukhar
vingllo korun dogma choram modem khursar zoddlo (Luke 23:44-46)
“Aplê avoik ani tichê kuxik aslelea mogachea xisak polleun, Jezun
avoik mhonnlem: Ostorê, ho tuzo put!” Uprant xisak mhonnlem: “Hi
Tuji avoi!”. (JU 19:26,27)
Horkache Mister - The Glorious Mysteries.
1. Somi Jezu Krist tisrea disa Aplech podven mele’leantlo jivont zalo.(Mk 16:1-8)
“Punnorjivontponn ani jivit Hanvuch.Zo konn Mhojer visvas
dovorta, to melo-i zalear jivo astolo (JU 11:25)
“Satolleacha poila disa, sokallim jivont zaun, To poilo Mari
Maggdalinak dixtti poddlo”.(Mk 16:9)
2.Somi Jezu Krist jivont zatoch challis disani porzollit zaun sorgar
choddlo. (Mk 16:19; D.I. 1:6-11)
“Mon’xacho Put Apleam dutam borobor Aplea Bapaichea voibhovan ietolo.” (Mt 16:27)
“Hanv Alfa ani Omega poilo ani nimanno, oromb ani xevott”
3. Somi Jezu Krist sorgar vetoch, patthoilo Povitr Atmeak Ankvar
Mori ani Aplea Xisancher. (D.I. 2:1-12)
“Ani ujeacheo koxeo jibô tankam dixtti poddleo. Teo fanttleo ani tancher ek-ekleacher bosleo.
Te sogle Povitr Atmean bhorle.” (D.I. 2:3,4)
“Devan Amkam bhivkutto Atmo diunk nam, bogor ghottaicho,
mogacho ani amkam domavun dovota toslo.” (2 Tim 1:7)
4. Ankvar Moriek kuddi-atmea soit sorgar vheli. (Luke 1:46-55)
“Jednam lhan’vikai aplê dasichi Dulobaien tannem ollkhun ghettli,
Polleiat, atanchean soglleo pillgeo Subhagi mhonn mhaka
pacharteleo.” (Lk 1:48)
“Hê porim, zoxem patkan mornna vorvim rajvoddki choloili, toxem
amchea Somia Jezu Krista udexim, sasnnachea jivitak pavoita tea
nitivontponna vorvim kurpen rajvoddki cholounchi (Rom 5:21)
5. Ankvar Moriek mukuttaili ani sorga-sonvsarachi Ranni tika keli.
“Tednam sorgar thavn êk motti kunna dixtti poddli; ek bail surean nhesleli;
tichea pãiam tolla chondrim’ ani tichê tokler bara noketrancho
mukutt. ” (PROK 12:1)
"Podvedarank sodrer thaun denvoile ani khalte asle tankam voir ukol’le” (Lk 1:52)
“Mhojea Jezu, amkam bhogos, emkhon'ddantlea ujeantle amkam
nivar. Purgotoritleam othmeank pav, odhik korun chodd goroz asleleank”
Sorv-vornitam tuka Rannie - Hail, Holy Queen - Salve Regina.
Sorv-vornitam tuka Rannie Kakutiche Maie,
Tum amchem jivit,
ambrut ani bhorvanso;
tuka sorvornitam. Ami pordexi Evechim ballkam,
hea dukhanchea konndant astana, askar ani susnar
soddun, rudon korun tuka prarthanv.
Tor tum amche xeratini te tuje kakutiche dolle
amche voir porot ghe Maie, ani hea pordesa uprant, tuje kuxichem
sufoll foll, Jezu amkam dakhoi;
Eh xanti, Eh konvalle, Eh dulobi sodanch Ankvar Morie.
Vinot kor amche pasun bhagivonti Devache Mai, amkam favo zanvcheak jem Jezu Kristan bhasailam. Amen
Saibinnichi Ladin - Litany of Loretto.
"Polle: Saibinnichi Ladinh"
Sorespora Deva, "amchi Kakut kor"
Krista Somia, "amchi Kakut kor"
Sorespora Deva, "amchi Kakut kor"
Krista Somia "aik amkam"
Krista Somia, "Doien aik amkam"
Deva, Sorginchea Bapa – "Kakut amchi kor"
Deva Puta, Sonvsarachea Soddvonndara – "Kakut amchi kor"
Deva Povitr atmea – "Kakut amchi kor"
Bhov Povitr Trindadi ekleach Deva - "Kakut amchi kor"
Bhagevonti Morie, "Amchea pasot mag"
Bhagevonti Devache Maie, "Amchea pasot mag"
Bhagevonti Ankvarinche Ankvari, "Amchea pasot mag"
Kristache Maie, "Amchea pasot mag"
Povitr sobheche Maie, "Amchea pasot mag"
Dev Kurpeche Maie, "Amchea pasot mag"
Bhov nitoll Maie, "Amchea pasot mag"
Bhov nirmoll Maie, "Amchea pasot mag"
Bhoxttav naslele Maie, "Amchea pasot mag"
Khot lagonk naslele Maie, "Amchea pasot mag"
Mogall Maie, "Amchea pasot mag"
Ojapanche Maie, "Amchea pasot mag"
Bore bud’diche Maie, "Amchea pasot mag"
Rochnarache Maie, "Amchea pasot mag"
Sorvonddarache Maie, "Amchea pasot mag"
Bhov Xanne Ankvari, "Amchea pasot mag"
Man favo aslele Ankvari, "Amchea pasot mag"
Onod favo aslele Ankvari, "Amchea pasot mag"
Podvedar Ankvari, "Amchea pasot mag"
Kakutsar Ankvari, "Amchea pasot mag"
Visvaxi Ankvari, "Amchea pasot mag"
Niai-Nitichea Arxea, "Amchea pasot mag"
Zanvaiechea Arxea, "Amchea pasot mag"
Amchea Sontosachea Prestava, "Amchea pasot mag"
Dev Kurpechea Aidona, "Amchea pasot mag"
Manachea Aidona, "Amchea pasot mag"
Ut’tom hokitichea Aidona, "Amchea pasot mag"
Ghuttachea Gulaba, "Amchea pasot mag"
Davidache Minari, "Amchea pasot mag"
Marfinche Minari, "Amchea pasot mag"
Bhangarachea Ghora, "Amchea pasot mag"
Ekvottachea Arka, "Amchea pasot mag"
Sorgachea Darvonttea, "Amchea pasot mag"
Fanteavelea Nokhetra, "Amchea pasot mag"
Piddevontach Bholaike, "Amchea pasot mag"
Patkeanchea Asrea, "Amchea pasot mag"
Dukhestanche Bhuzvondare, "Amchea pasot mag"
Kristavanchea Alaxirea, "Amchea pasot mag"
Bhoddveanche Rannie, "Amchea pasot mag"
Kul-bapanche Rannie, "Amchea pasot mag"
Provadiance Rannie, "Amchea pasot mag"
Prexitanche Rannie, "Amchea pasot mag"
Dhorm-viranche Rannie,"Amchea pasot mag"
Ankvarinche Rannie,"Amchea pasot mag"
Soglean Bhoktanche Rannie, "Amchea pasot mag"
Soimbhachea khotavinn gorbh sombhovlele Rannie, "Amchea pasot mag"
Kuddi-Atmea soit sorgar vhelele Rannie, "Amchea pasot mag"
Kuttumbache Rannie, "Amchea pasot mag"
Sovostaieche Rannie, "Amchea pasot mag"
Devache Xellie sonvsarachim patkam kaddtele – Amkam Bhogos Saiba
Devache Xellie sonvsarachim patkam kaddtele – Doien Amkam Aik Saiba
Devache Xellie sonvsarachim patkam kaddtele – Amchi Kakut kor
Bhov Povitr Ruzariche Rannie, amche pasun mag
Kristacheo bhasavnneo amkam labhum-xeo zauncheak.
MAGUIM-IA: Tujea gopant ami uddun ietanv, Devache eh bhagevont Maie, amcheam
gorzamnim, amchea magnneannchi beporva korum naka, punn sorvoi vaittantle, eh sodanch
onodvont ani sodoiv Ankvari amkam nivar. Amen.
PRARTHUM-IA
Deva ekleach Tujea Putan Aplea jivita mornna ani jivontponna vorvim, amkam sasnachea
sukhacho mukutt zoddlo; Bhagevont Ankvar Marieche bhovpovitr Ruzaiche mister ami
nihaalltoleamnim tantun attaplelem asa tachi dekh gheumxi ani bhasailelem asa tem tankam
mello-xem kor mhonn magtanv. Teach amchea Svamia, Jezu Krista vorvim.
"Amen."
Devacho adar sodankal amche thaim asum.
"Oxem Zaun."